“ทองไทย” ร่วง 150 บ. ตามตลาดโลก รับแรงเทขายทำกำไร หลังสหรัฐเผยข้อมูลเศรษฐกิจแข็งแกร่ง
“ทองไทย” ร่วง 150 บ. ตามตลาดโลก รับแรงเทขายทำกำไร หลังสหรัฐเผยข้อมูลเศรษฐกิจแข็งแกร่ง 
“ทองไทย” ร่วง 150 บ. ตามตลาดโลก รับแรงเทขายทำกำไร หลังสหรัฐเผยข้อมูลเศรษฐกิจแข็งแกร่ง
27 ม.ค. 2564

สมาคมค้าทองคำ รายงานราคาทอง (96.5%) เปิดตลาดวันนี้ (27 ม.ค.63) เมื่อเวลา 09.25 น.ที่ผ่านมา ปรับลดลง 150 บาท เมื่อเทียบกับประกาศราคาซื้อขายครั้งสุดท้ายของวันอังคาร ที่ตลอดทั้งวันมีการประกาศราคาทั้งหมด 5 รอบ รวมราคาปรับเพิ่มขึ้น 50 บาท
โดยราคาทองคำแท่งวันนี้ รับซื้ออยู่ที่บาทละ 26,100.00 บาท ขายออกที่ราคาบาทละ 26,200.00 บาท
ทองรูปพรรณ รับซื้ออยู่ที่ราคาบาทละ 25,635.56 บาท ขายออกที่บาทละ 26,700.00 บาท
ราคาทองคำ Spot เช้านี้เคลื่อนไหวที่บริเวณ 1,845 ดอลลาร์  ในขณะที่ราคาทองคำโคเม็กซ์ปิดตลาดในแดนลบติดต่อกันเป็นวันที่ 4 เมื่อคืนที่ผ่านมาโดยปรับลดลง 4.3 ดอลลาร์ สู่ระดับ 1,850.9 ดอลลาร์ เนื่องจากได้รับแรงกดดันจากการเทขายสินทรัพย์ปลอดภัย หลังจากสหรัฐเปิดเผยข้อมูลเศรษฐกิจที่แข็งแกร่ง ขณะที่ตลาดจับตาผลการประชุมนโยบายการเงินของธนาคารกลางสหรัฐ (เฟด) ซึ่งจะมีการแถลงในช่วงดึกคืนวันนี้ ตามเวลาไทย